Seminario de Mondoñedo

O Real Seminario Conciliar de Santa Catarina, coñecido tamén como Seminario de Mondoñedo, é un centro de estudos da Igrexa Católica situado en Mondoñedo e adscrito á diocese de Mondoñedo-Ferrol, destacado como lugar dinamizador da cultura e o galeguismo (por exemplo, fundamental na fundación do neovirxilianismo poético) dende os séculos XIX e XX. Entre os sacerdotes saídos deste seminario estiveron:

 Daniel Pernas Nieto, escritor (1884-1946).
 Francisco Fanego Losada, profesor e escritor (1887-1974).
 Xosé Crecente Vega, escritor (1896-1948).
 Xosé Chao Rego, escritor e teólogo (n. 1932), profesor no Seminario.
 Dino Pacio Lindín, sociólogo e profesor (n. 1934)
 José María Rodríguez Díaz, activista (1935-2017), despois secularizado.
 Xosé Manuel Carballo Ferreiro, escritor e animador (n. 1944).
 Segundo Leonardo Pérez López, historiador e arquiveiro (n. 1948).
Con todo, entre os seus egresados tamén figuran segrares:
 Luis de Trelles (1819-1891).
 Manuel María García Castro, poeta da revista El Agricultor (1873-1949).
 Nicomedes Pastor Díaz, escritor e político (1811-1863).
 Vicente Álvarez Miranda, poeta e militar (1815-1858).
 Justo Rodríguez Alba, enxeñeiro e escritor (1833-1899).

 Patricio Delgado Luaces, escritor (1850-1900).
 Manuel Leiras Pulpeiro, escritor (1854-1912).

 Antonio Noriega Varela, escritor (1869-1947).
 Lois Peña Novo, político (1893-1967).
 Xosé Trapero Pardo, escritor e xornalista (1900-1995).
 Aquilino Iglesia Alvariño, escritor (1909-1961).
 Xosé María Díaz Castro, escritor (1914-1990).
 José Martinho Montero Santalha, teólogo e lingüista (n. 1947).
 Roberto Vilar, actor (1971- ).
 Daniel Vega Pérez, político (1983- )

O arquiveiro e cronista oficial de Mondoñedo Eduardo Lence-Santar (1879-1960) centrouse no seminario para a súa obra de 1909 El Seminario de Mondoñedo. O seminario de Mondoñedo tamén aparece na trama do libro Ilustrísima, de Carlos Casares.

Mondoñedo
Categoría:Catolicismo en Galicia
Categoría:Mondoñedo
Categoría:Organizacións católicas de España